Kogu see sõnavõtt on muidugi  segadusseajav. Neile, kes ei tea - mimikri tähendab peegeldamist (mitte, et ma teid lollideks peaksin, aga mina õppisin selle sõna alles eelmisel aastal ühes loengus). Seega eeldatakse, et "teistsugused" on teistsugused selle pärast, et nad peegeldavad teisi ja ei oska olla loomulikud. Aga see lause on juba oma olemuselt absurd, sest nö "tavainimestel" (mis kuradi asi on üldse tavainimene?) oleks ju tunduvalt suurem hulk inimesi, keda peegeldada ja kelle pealt malli võtta. Me kõik peegeldame kedagi, kasvõi oma mõttehoiakute poolest, sest me kõik vaatame mingil eluperioodil kellelegi alt üles. Seega on küsimus ainult selles, kas me peegeldame enamust või vähemust. Kusjuures ainult peegeldajaid ei ole olemas (või on neid väga vähe), enamasti moodustab peegeldus siiski väga väikese osa. Ükski punkar ei ole täpselt nagu Johnny Rotten ja ükski tavainimene ei ole täpselt nagu teine.